PRIJEDLOG
Temeljem članka 6. Odluke o uvjetima, načinu i postupku gospodarenja nekretninama u vlasništvu Općine Privlaka („Službeni glasnik Zadarske županije“ broj 19/13) i članka 30. Statuta Općine Privlaka, („Službeni glasnik Zadarske županije“  broj 05/18, 07/21), Općinsko vijeće Općine Privlaka na svojoj 3. sjednici održanoj dana 2. kolovoza 2021. godine, donijelo je

O D L U K U
o prodaji nekretnine

1. Odobrava se prodaja nekretnine oznake čest.zem. 7909/2, BATALAŽA, u naravi PUT, ukupne površine 119 m2, upisane u ZK uložak broj 8131 k.o. Privlaka, u vlasništvu Općine Privlaka, OIB: 86291327705, Ivana Pavla II 46, 23233 Privlaka, za cijelo.

2. U svrhu prodaje nekretnine provesti će se javni natječaj, te će se početna cijena odrediti sukladno procjembenom elaboratu o tržišnoj vrijednosti nekretnine broj 07-04/2021 iz travnja 2021., kojeg je izradio stalni sudski vještak za graditeljstvo i procjene nekretnina, Dražen Knežević, struč.spec.ing.aedif., a prema kojem elaboratu prometna-tržišna vrijednost nekretnine iznosi 65.100,00 kuna (šezdesetpettisućastokunanulalipa).

3. Ova odluka stupa na snagu osmog dana od dana objave, a objavit će se u „Službenom glasniku Zadarske županije“.

OBRAZLOŽENJE
Općina Privlaka je 25. svibnja 2020. godine zaprimila zamolbu od strane Roberta Mustaća iz Privlake koji je vlasnik k.č. 7917/4 i k.č. 7917/3 k.o. Privlaka, a koja je priložena ovome prijedlogu odluke. Kako je predmetna čestica k.č. 7909/2 na granici s česticama u vlasništvu podnositelja zahtjeva te praktički samo njemu služi, Općinsko vijeće Općine Privlaka je Odlukom o ukidanju statusa javnog dobra u općoj uporabi na dijelu k.č. 7909 k.o. Privlaka od 24. kolovoza 2020. („Službeni glasnik Zadarske županije“, broj 21/20) odlučilo ukinuti status javnog dobra u općoj uporabi na dijelu nekretnine 7909, u naravi ceste i putevi u površini od 119 m2 kako je prikazano na Skici lica mjesta, mjerilo 1:300, izrađenoj od ovlaštenog inženjera geodezije Kristina Pavlović iz svibnja 2020., a status javnog dobra u općoj uporabi prestaje jer je prestala potreba korištenja dijela ceste. Za navedenu nekretninu je izrađen parcelacijski elaborat te je formirana nova čestica oznake čest.zem. 7909/2.  
U svrhu prodaje će se na temelju članka 391. Zakona o vlasništvu i drugima stvarnim pravima (Narodne novine, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14) i članaka 8. – 15. Odluke o uvjetima, načinu i postupku gospodarenja nekretninama u vlasništvu Općine Privlaka („Službeni glasnik Zadarske županije“ broj 19/13) provesti javni natječaj. U svrhu provedbe javnog natječaja je izrađen Procjembeni elaborat o tržišnoj vrijednosti nekretnine broj 07-04/2021, izražen po stalnom sudskom vještaku za graditeljstvo i procjene nekretnina, Draženu Kneževiću, struč.spec.ing.aedif. koji je dostupan na uvid u prostorijama Općine Privlaka.

